text: Konservative klar til valg med ny strategi 
  09 september 2014 kl. 18.22
  De Konservative i Sydjylland er nu klar til et kommende folketingsvalg. I Storkredsen har de valgt det hold på fem, som skal kæmpe om pladserne i Folketinget.
  Lige nu sidder én enkelt konservativ i Folketinget fra Sydjyllands Storkreds, nemlig Mike Legarth. Og til det kommende folketingsvalg skal fem kandidater kæmpe om pladserne på Christiansborg.
  Mike Legarth, der er finansordfører for sit parti, blev allerede sidste år valgt som spidkandidat. Han har nu fået følgeskab af yderligere fire, som tilsammen bliver det team partiet stiller med til det folketingsvalg, som skal udskrives senest til næste år.
  Med opstillingen bryder De Konservative med en gammel tradition om at have lokale kandidater i alle storkredsens 13 valgkredse. I stedet stiller man nu med et mindre hold, som til gengæld vil føre massiv valgkamp i hele området.
  - Nye vedtægter muliggør denne langt mere effektive og moderne opstillingsform. Tidligere havde vi 13 kandidater som primært førte valgkamp i deres eget lille nærområde. Nu stiller vi et sammentømret hold, som vi vil være meget mere synligt, og som betyder, at vi kan optimere vore kræfter langt mere. Det tror vi vil give resultat, siger Kurt Bjørndal formand for De Konservative i storkredsen i en pressemeddelelse.
  Sydjyllands storkreds går fra grænsen i syd til kommunerne Vejle, Billund og Varde i nord.
  De fire nye kandidater er:
  Tine Roos Nørgaard, 34 år, fra Kolding, hvor hun er ansat somjobkonsulent. Tine har i to perioder frem til 2013 været medlem afKolding byråd og bl.a. være formand for Socialudvalget.Tina Franson Spile, 44 år, er bosat i Sønderborg. Hun er ansat somcontroller i Danfoss-koncernen. Hun var kandidat til byrådsvalget i 2013i Sønderborg.Peder Tørnquist, 53 år, er bosat i Ribe og arbejder ved Esbjergkommune som job- og virksomhedskonsulent. Han var kandidat tilbyrådsvalget i 2013 i Esbjerg.Dan Arnløv Jørgensen, 39 år, er fra Vejle. Han har siden 2005 væretmedlem af byrådet, hvor han bl.a. har været viceborgmester og formandfor Kulturudvalget.
  
  